ΓΡΑΠΤΗ ΕΡΩΤΗΣΗ E-2079/99

υποβολή: Giles Chichester (PPE-DE) προς την Επιτροπή

(12 Νοεμβρίου 1999)

Θέμα: Νομοθεσία ΕΕ και εξαιρέσεις για τις μικρές επιχειρήσεις

Η σημασία την οποία έχει η συμβολή των μικρών και μεσαίου μεγέθους επιχειρήσεων στην απασχόληση, την αύξηση της οικονομίας και την ανταγωνιστικότητα αναγνωρίζεται ευρέως. Ο επίτροπος Liikanen κατά την ακρόαση στο Ευρωπαϊκό Κοινοβούλιο τον Σεπτέμβριο φέτος εξέφρασε ανεπιφύλακτηποστήριξη για μία συνεκτική στρατηγική των επιχειρήσεων, ιδίως για τη δημιουργία ενός αυθεντικού ευρωπαϊκού επιχειρηματικού πνεύματος και τη στήριξη των μικρών και μεσαίου μεγέθους επιχειρήσεωνπό την ιδιότητά τους ως σημαντικότερου τομέα από απόψεως δημιουργίας θέσεων εργασίας. Η συγκρότηση της Business Environment Simplification Task Force (BEST Ειδική Ομάδα για την Απλοποίηση του Επιχειρηματικού Περιβάλλοντος) για να διατυπώσει προτάσεις προς βελτίωση της ποιότητας της νομοθεσίας και εξάλειψη του περιττού άχθους που βαραίνει τις μικρές και μεσαίου μεγέθους επιχειρήσεις χαιρετίζεται μεν, τα πολλά βάρη από τη νομοθεσία εξακολουθούν όμως ναπάρχουν.

Γνωρίζει η Επιτροπή ότι οι Ηνωμένες Πολιτείες παράγουν στοιχεία σχετικά με τις εξαιρέσεις για τις μικρές επιχειρήσεις από τις διατάξεις περί απασχολήσεως που ισχύουν στις ΗΠΑ; χει η Επιτροπή αντίστοιχες πληροφορίες;

Εάν όχι, προτίθεται η Επιτροπή από κοινού με την BEST να ακολουθήσει την ορθή πρακτική των ΗΠΑ και να συντάξει περιεκτικό κατάλογο των νομοθετικών διατάξεων από όλους τους τομείς πολιτικής που έχουν αντίκτυπο στις μικρές επιχειρήσεις;

Υπάρχει κατάλογος των νομοθετικών διατάξεων που περιέχουν εξαιρέσεις για τις μικρο- επιχειρήσεις; Εάν όχι, γιατί;

Προτίθεται η Επιτροπή να προβεί σε επισκόπηση όλων των νομοθετημάτων περί επιχειρήσεων και απασχολήσεως για να δει εάν μπορούν ναπάρξουν περαιτέρω εξαιρέσεις για τις μικρο-επιχειρήσεις;

Προτίθεται η Επιτροπή εν τω μεταξύ να αποτιμήσει εντός διμήνου όλα τα νομοθετήματα που έχουν αντίκτυπο στις επιχειρήσεις κατά τύπο επιχειρήσεως, τζίρο, αριθμόπαλλήλων κτλ;

Απάντηση του κ. Liikanen εξ ονόματος της Επιτροπής

(20 Ιανουαρίου 2000)

Οι κανονιστικές ρυθμίσεις πρέπει να επιτυγχάνουν μια ισορροπία ανάμεσα σε πολύ διαφορετικά συμφέροντα. Οι κοινοτικές επιχειρήσεις πρέπει να είναι ανταγωνιστικές. Οι μικρομεσαίες επιχειρήσεις (ΜΜΕ) ιδιαιτέρως χρειάζονται ένα επιχειρηματικό περιβάλλον στο οποίο θα μπορούν να είναι καινοτόμες και να αξιοποιούν το δυναμικό τους για τη δημιουργία ανάπτυξης και θέσεων απασχόλησης.

Η Επιτροπή δέχεται με ευχαρίστηση τιςποδείξεις του Αξιότιμου Μέλους του Ευρωπαϊκού Κοινοβουλίου όσον αφορά την απλοποίηση και τις εξαιρέσεις για τις μικρές επιχειρήσεις. Στη νέα Γενική Διεύθυνση για τις επιχειρήσεις, οι πτυχές οι σχετικές με τη βελτίωση των κανονιστικών ρυθμίσεων και την απλούστευση των διοικητικών διαδικασιών θα διαδραματίσουν βασικό ρόλο. Θα δημιουργηθεί μια ειδική μονάδα που θα αναλάβει την απλούστευση του κανονιστικού περιβάλλοντος των επιχειρήσεων και τη μείωση του διοικητικού

φόρτου, ιδιαίτερα για τις ΜΜΕ. Μια από τις βασικές λειτουργίες της είναι η αξιολόγηση των επιπτώσεων της κοινοτικής νομοθεσίας για τις επιχειρήσεις που θα γίνεται, μεταξύ άλλων, με ένα βελτιωμένο σύστημα αξιολόγησης των επιπτώσεων για τις επιχειρήσεις και με απευθείας διαβουλεύσεις με επιχειρήσεις. Για τη βελτίωση της αξιολόγησης των επιπτώσεων των κανονιστικών ρυθμίσεων η Επιτροπή, μεταξύ άλλων, θα βασιστεί στις εργασίες του Οργανισμού Οικονομικής Συνεργασίας και Ανάπτυξης (ΟΟΣΑ) για τη μεταρρύθμιση των κανονιστικών ρυθμίσεων και σε παραδείγματα βέλτιστης πρακτικής από άλλες χώρες. Η σχετική μονάδα θα εξετάσεις επίσης τις ισχύουσες πρακτικές στις Ηνωμένες Πολιτείες με σκοπό την ανάπτυξη κατάλληλων εργαλείων πληροφόρησης στην Επιτροπή. Οι εργασίες που προβλέπονται στο πρόγραμμα δράσης BEST για τη βελτίωση των συνθηκών απασχόλησης και εργασίας θα προωθηθούν επίσης τόσο στα κράτη μέλη όσο και στην Επιτροπή.

Η Επιτροπή θα εξετάσει επίσης την ιδέα ενός καταλόγου της νομοθεσίας που περιέχει εξαιρέσεις για τις μικροεπιχειρήσεις. Τοπάρχον σύστημα αξιολόγησης των επιπτώσεων για τις επιχειρήσεις περιέχει ήδη πληροφορίες για παρεκκλίσεις και κατώτατα όρια για ορισμένες επιχειρήσεις, και ιδιαίτερα μικρές επιχειρήσεις.

Η Επιτροπή σημείωσε την έκκληση του Κοινοβουλίου για τη δημοσίευση των αποτελεσμάτων των αξιολογήσεων των επιπτώσεων για τις επιχειρήσεις. Αυτές είναι ήδη διαθέσιμες στο πλαίσιο των εγγράφων COM και, επομένως, είναι στη διάθεση του κοινού.

Η Επιτροπή διαχειρίζεται επίσης δύο άλλες πρωτοβουλίες που είναι σχεδιασμένες για τη βελτίωση της ποιότητας του κανονιστικού περιβάλλοντος μέσα στο οποίο λειτουργούν οι ευρωπαϊκές επιχειρήσεις. Στο πρόγραμμα δράσης για την ενιαία αγορά περιλαμβανόταν η δημιουργία του πειραματικού σχεδίου για την ελεγκτική ομάδα επιχειρήσεων. Η ελεγκτική ομάδα αποτελείται από εκπροσώπους ευρωπαϊκών επιχειρήσεων οι οποίοι αναθεωρούν την προτεινόμενη νέα κοινοτική νομοθεσία. Ένα μεγάλο μέρος των εργασιών της ελεγκτικής ομάδας συγκεντρώνεται στον εντοπισμό του κόστους συμμόρφωσης και του πιθανού διοικητικού φόρτου της προτεινόμενης νομοθεσίας. Η καινοτομία της προσέγγισης έγκειται στην άμεση ανατροφοδότηση από επιχειρήσεις. Ζητήθηκε η γνώμη της ελεγκτικής ομάδας τρεις φορές μέχρι τώρα και η συνολική αποτελεσματικότητά της θα αξιολογηθεί στις αρχές του 2000.

Η πρωτοβουλία SLIM ξεκίνησε το 1996 με σκοπό την επισήμανση τρόπων απλούστευσης της νομοθεσίας για την ενιαία αγορά. Από τότε, έχει εξετάσει 14 διαφορετικούς τομείς της νομοθεσίας και διάφορες ομάδες SLIM (που αποτελούνται από εθνικούς εμπειρογνώμονες και χρήστες) έχουν εκδώσει ένα ευρύ φάσμα συστάσεων που περιλαμβάνουν τη μείωση του κόστους και του διοικητικού φόρτου που οφείλεται στους κοινοτικούς κανόνες. Η λειτουργία της πρωτοβουλίας εξετάζεται σήμερα από την Επιτροπή έτσι ώστε να ενισχυθεί η συνολική δυναμικότητά της να διατυπώνει συστάσεις και προτάσεις με στόχο τη βελτίωση της εφαρμογής των κανόνων για την ενιαία αγορά, την απλούστευση των διαδικασιών και τη μείωση του κόστους και του διοικητικού φόρτου για τις επιχειρήσεις.